Diari Oficial de la Generalitat Valenciana


Sumari del DOGV 7813, del 24-06-2016 (2016/4252)

RESOLUCIÓ d'11 d'abril de 2016, del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa per a la construcció de nova línia aèria trifàsica a 20 kV de doble circuit LA-180 i nova línia subterrània trifàsica a 20 kV de ST Corral del Corb fins a ST Entre Rius en el terme municipal d'Onda (Castelló), s'aprova el projecte tècnic d'execució i es declara, en concret, la seua utilitat pública. Expedient número ATLINE/2014/93/12/E.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7813

Data del DOGV
:   24-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4252


Data del document
:   11-04-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 d'abril de 2016, del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa per a la construcció de nova línia aèria trifàsica a 20 kV de doble circuit LA-180 i nova línia subterrània trifàsica a 20 kV de ST Corral del Corb fins a ST Entre Rius en el terme municipal d'Onda (Castelló), s'aprova el projecte tècnic d'execució i es declara, en concret, la seua utilitat pública. Expedient número ATLINE/2014/93/12/E. [2016/4252]  
Presentada sol·licitud d'autorització administrativa, declaració d'utilitat pública i aprovació de projecte, relativa a la instal·lació elèctrica baix indicada i basant-se en els següents:  
  
Fets  
Primer. Que en data 7 d'octubre de 2014, es presenta projecte de nova línia aèria trifàsica a 20 kV de doble circuit LA-180 i nova línia subterrània trifàsica a 20 kV de ST Corral del Corb fins a ST Entre Rius en el terme municipal d'Onda (Castelló), per mitjà de sol·licitud presentada en aquest Servei Territorial d'Indústria i Energia.  
Segon. El projecte presenta un traçat concretat, compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats, per tant reuneix les condicions previstes en l'article 143 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Tercer. De conformitat amb el projecte presentat, el traçat de la línia elèctrica compleix les condicions tècniques i de seguretat reglamentàriament establides, la qual cosa permet aprovar-lo sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
Quart. Realitzades les següents al·legacions durant el període d'informació pública:  
- Per Vicente Fortuño García, Agapito Pascual Fortuño García, Carmen Fortuño García i hereus de Santiago Fortuño García, titulars de la parcel·la cadastral 26, del polígon 10 d'Onda que es correspon amb la finca número ON-21, afectada pel projecte, manifesten que la finca amb el traçat de la línia queda dividida en dos porcions, per la qual cosa proposen dos alternatives: - la variació del traçat, - el canvi d'ubicació del suport sense modificar el traçat. La beneficiària contesta en data 29 de setembre de 2015 reafirmant-se en les afeccions a la finca esmentada i no considera la proposta de variació, ja que el suport està previst en la llinda de la parcel·la, i s'indemnitza la quantitat corresponent a la valoració basant-se en la legislació de la llei d'expropiació forçosa.  
  
Cinqué. Examinada la documentació aportada, amb data 11 d'abril de 2016 s'emet proposta de resolució per la Secció d'Energia.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. Conforme a l'article 54 de la Llei 24/2013, de 26 de desembre, del Sector Elèctric, les instal·lacions de distribució d'energia elèctrica es declaren, amb caràcter general, d'utilitat pública als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas.  
Tercer. Que la instrucció del procediment és competència del Servei Territorial d'Indústria i Energia segons Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015).  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
Primer  
Atorgar al peticionari autorització administrativa de la instal·lació elèctrica que s'indica:  
Peticionari: Iberdrola Distribució Elèctrica, SAU.  
Emplaçament de la instal·lació: des de ST Corral del Corb fins a ST Entre Rius - Onda - Castelló  
Projecte. Denominació: nova línia aèria trifàsica a 20 kV de doble circuit LA-180 i nova línia subterrània trifàsica a 20kV de ST Corral del Corb fins a ST Entre Rius - Onda - Castelló.  
Característiques principals:  
Núm. de registre de línies Tipus: mixta  
Tensió: 20 kV Longitud total: 5557 m  
Longitud aèria: 5282 m Longitud subterrània: 275 m  
  
  
Pressupost: 242.069,66 ?.  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
Aquesta autorització s'emet sense perjudici de tercers, i deixant a part els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i, si és el cas, annexos tècnics posteriors a aquest aportats.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar-ne part en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, per triplicat exemplar, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és concorde amb els reglaments tècnics en la matèria.  
- La finalització de l'execució es realitzarà davall la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà les actuacions que considere necessàries de manera que quede garantit tant el manteniment de les condicions reglamentàries de la pròpia xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que estableix el Decret 88/2005.  
- Transcorregut un mes des que aquest Servei Territorial va diligenciar i entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que aquesta instal·lació ja estiguera en tensió, el peticionari haurà de procedir a la seua desconnexió a la finalització de l'esmentat termini.  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'Expropiació Forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del Sector Elèctric i els articles 157.1, 158, 159, 160 i 162.3 del Reial Decret 1955/2000.  
Quart  
Publicar i notificar la present resolució, d'acord amb el que estableix Decret 88/2005, i significar que la seua publicació es realitzarà igualment als efectes que determina l'article 59.5 de la Llei 30/1992, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia en el termini d'un mes, comptat a partir de l'endemà d'aquell en què tinga lloc la notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 11 d'abril de 2016.- El cap del Servei Territorial d'Indústria i Energia: Gerardo Nebot Garcia.